《送表兄范执中复任灵寿县知县》
明代·郑真

系出文华学士公，谁知异姓本同宗。相逢共诧形容老，入觐应夸步武重。

燕马春郊肥苜蓿，淮船秋水映芙蓉。遄归宠赐南宫宴，一曲周歌湛露浓。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。